วิสาร แนะ ดึงมืออาชีพบริหารบินไทย อัด รัฐทำปชช.เข้าไม่ถึงเยียวยา 
นายวิสาร เตชะธีราวัฒน์ ส.ส.เชียงราย เพื่อไทย แนะ รัฐผ่าตัดการบินไทย ดึงมืออาชีพเข้าไปบริหาร เหน็บ อย่าส่งทหารเข้าไปบริหาร เหมือนที่ผ่านมาอีก อัด มาตรการแก้โควิด-19 รัฐทำประชาชนเดือดร้อนเข้าไม่ถึงการเยียวยาวันที่ 13 พ.ค. นายวิสาร เตชะธีราวัฒน์ ส.ส.เชียงราย พรรคเพื่อไทย อดีตรมช.มหาดไทย เปิดเผยว่า การเยียวยาประชาชน ที่ได้รับผลกระทบจากการแพร่ระบาดของไวรัสโควิด-19 ของรัฐบาลในภาพรวมถือว่าล้มเหลว เพราะรัฐบาลตั้งเงื่อนไขในการช่วยเหลือประชาชน ส่งผลให้ประชาชนเข้าไม่ถึงการเยียวยาของรัฐ ทั้งๆ ที่การช่วยเหลือประชาชนนั้น รัฐต้องช่วยทุกคนทุกกลุ่มอย่างเป็นธรรมหลายเดือนที่ผ่านมา ประชาชนได้รับความเดือดร้อนจาก มาตรการล็อกดาวน์ที่ออกมา ทั้งการปิดห้าง ปิดร้านอาหาร ปิดสถานบริการ ส่งผลให้ภาคแรงงานนับล้านคนต้องตกงาน เวลารัฐบาลจะออกมาตรการ มาบังคับใช้ รัฐไม่คำนึงผลกระทบที่ตามมา รัฐใช้อำนาจโดยไม่สนใจความเดือดร้อนของประชาชน แต่เวลาที่จะปลดล็อก รัฐบาลอ้างต้องพิจารณาให้รอบคอบ ทั้งๆ ที่รัฐไม่จำเป็นต้องคงพระราชกำหนดการบริหารราชการในสถานการณ์ฉุกเฉิน หรือ พ.ร.ก.ฉุกเฉิน แค่ใช้กฎหมายปกติก็น่าจะเพียงพอแล้ว ส่วนกรณีการบินไทย ก่อนที่รัฐบาลจะนำเงินภาษีประชาชนไปอุ้ม รัฐบาลควรต้องพิจารณา ว่า ที่ผ่านมาเกิดอะไรขึ้นกับหน่วยงานนี้ รวมทั้งการดำเนินการของการบินไทยมีความผิดพลาดตรงไหน นอกจากนี้รัฐบาล ต้องผ่าตัดการบินไทยใหม่ ปล่อยให้มืออาชีพเข้าบริหารเข้าไป รัฐไม่ควรส่งนายทหารในกองทัพเข้าไปบริหาร เพราะผลออกมาคือ พังไม่เป็นท่า ดังนั้นรัฐควรพิจารณาว่า ควรจะคงอำนาจกองทัพ ไว้ในรัฐวิสาหกิจแบบเดิมหรือไม่ นายวิสาร กล่าว
นายวิสาร เตชะธีราวัฒน์ ส.ส.เชียงราย เพื่อไทย แนะ รัฐผ่าตัดการบินไทย ดึงมืออาชีพเข้าไปบริหาร เหน็บ อย่าส่งทหารเข้าไปบริหารเหมือนที่ผ่านมาอีก อัด มาตรการแก้โควิด-19 รัฐทำประชาชนเดือดร้อน
โควิด-19,การบินไทย,ผ่าตัดการบินไทย,วิสาร เตชะธีราวัฒน์,ส.ส.เชียงราย เพื่อไทย,เพื่อไทย,เข้าไม่ถึงเยียวยา,ข่าวทั่วไป